BASES ESPECÍFICAS PARA A PROVISIÓN DE UNHA PRAZA VACANTE DE OFICIAL 1ª MECÁNICA, FUNCIONARIO DE CARREIRA
ADMINISTRACIÓN LOCAL — Municipal — Poio (Persoal, oposicións, 11/05/2020)

Polo presente anuncio procédese á publicación das bases específicas para a provisión de unha praza vacante de oficial 1ª mecánica, funcionario de carreira. A presente publicación non implica a apertura de prazo de presentación de solicitudes quedando supeditada á publicación do anuncio no Boletín Oficial do Estado tal e como indica a base cuarta das bases xerais que rexe o desenvolvemento das OPE 2017, 2018 e 2019, para que poida ser desenvolvido unha vez queden sen efecto as limitacións impostas polo Real Decreto 463/2020, de 14 de marzo, polo que se declara o estado de alarma para a xestión da crise sanitaria ocasionada polo COVID 19. Obxecto.— É obxecto a provisión de unha (1) praza vacante de oficial 1ª mecánico, escala: administración especial – subescala: servizos especiais clase: persoal de oficios e incluídas na OPE do exercicio 2019 (BOPPO número 176 do 13/09/2019). Estarán dotadas coas retribucións básicas correspondentes ao subgrupo C2 e as complementarias propias do posto de traballo ao que se adscriban as prazas. Figurarán incluídas no réxime de dedicación exclusiva. Clasificación: Departamento de servizos básicos (Unidade de vías e obras) Código: 03.03.08. Condicións dos aspirantes: Ademais dos establecidos nas bases xerais aprobadas por este Concello para tomar parte das probas de selección, será necesario:–Posuír a titulación exixida: Titulación de Formación Profesional I ou Ciclo Medio na rama de Mecánica do automóbil (ou equivalente na mesma familia de titulación de Mecánica do automóbil).—Carnet de conducir tipo B (vixente). Sistema de Selección: Establécese o sistema de oposición libre. Fase oposición.— Consistirá na realización de tres probas establecidas polo tribunal, e que se describen da seguinte maneira: 1º Exercicio.—De carácter obrigatorio e eliminatorio consistirá na realización dun test de 30 preguntas que versan sobre o temario do Anexo destas bases, con catro respostas alternativas e unha soa correcta. Establecéndose un máximo de 60 minutos para a realización desta proba.2º Exercicio.—De carácter obrigatorio a eliminatorio consistirá nunha proba práctica con un ou varios supostos a desenvolver ou desenvolver tarefas que proporá o tribunal relacionadas co temario específico que permitirá avaliar a capacidade dos aspirantes. Poderanse utilizar medios electrónicos para a realización da proba podendo utilizar unicamente os materiais en soporte papel e/ou electrónico postos ao dispor dos opositores polo tribunal para cada materia específica. En todo caso, garantirase a súa autenticidade, integridade e conservación… O tempo de realización da proba será determinado polo tribunal.3º.—Exercicio obrigatorio e eliminatorio sobre o coñecemento do idioma galego será cualificado como apto ou non apto quedando exentos da súa realización os que acrediten posuír o Nivel de Celga 3 aos que se lles outorgará a cualificación “Apto/a” segundo o disposto na base 11ª das bases xerais. Para os efectos de seren eximidos da realización deste exercicio, os aspirantes deberán acompañar os documentos da realización do curso de galego citado ou equivalente no momento de presentación de instancias. A valoración dos exercicios será conforme ao establecido na base 11ª das bases xerais. Tema 1. A Constitución española de 1978: estrutura e contido. Os valores superiores. Os principios constitucionais. Dereitos fundamentais e liberdades públicas, a súa garantía e a suspensión. Tema 2. O municipio. Concepto e elementos. Competencias municipais. A provincia: concepto, elementos e competencias. A organización e funcionamento do municipio. O Pleno. O alcalde. A Xunta de Goberno local. Outros órganos municipais. Tema 3. O dereito administrativo. As fontes do dereito administrativo. O procedemento administrativo común: fases. Tema 4. A Lei 31/95, do 8 de novembro de prevención de riscos laborais. Dereitos e obrigas dos traballadores. Delegados de Prevención e Comité Seguridade e Saúde Laboral. Formación. Vixilancia da saúde Tema 5. Plans de mantemento dunha frota, equipos e instalacións. Reformas e inspeccións técnicas de vehículos. Tema 6. Camións e maquinaria pesada, especiais características a ter en conta. Avarías e solucións máis comúns ás mesmas. Mantemento de maquinaria: efectos da corrosión e os seus remedios. Graxas e lubricantes. Motores de explosión. Grupos electróxenos. Aspectos do seu mantemento mecánico. Tema 7. Motor: Definición. Clases. Características dun motor. O diámetro, a carreira, a cilindrada, relación volumétrica. Combustión natural ou deflagrante, combustión detonante. A potencia e os principais elementos do motor. Tema 8. Motor de explosión de catro tempos: Concepto. Combustible. Descrición do ciclo de funcionamento. Regularidade. Órganos. Avarías. Tema 9. Motor Diesel, consideracións xerais. Tecnoloxía do motor diesel. Motores diesel sobrealimentados. Grandes motores ou turbocompresores. Funcionamento do turbocompresor. Consumo. Ciclo do motor diesel. Bomba de inxección. Funcionamento. Regulador. Regulador das velocidades. Avance á inxección. Tema 10. Tipoloxía de cilindros, bloque motor, as camisas, os pistóns, os segmentos, o eixo do pistón. As bielas, o cigüeñal. As válvulas, a culata, cárter inferior. Distribución de gases. Elementos. Regulación. Posta a punto da distribución e avarías. Tema 11. Carburación. Sistema. Elementos de que consta. Elementos complementarios. Elementos accesorios. Avarías. Tema 12. Lubricación: Sistemas e elementos que a compoñen. Avarías e engraxe. Refrixeración: Sistemas. Elementos. Avarías. Transmisión. Sistemas. Órganos de transmisión. Descrición dos seus elementos. Estrutura e funcionamento. Engraxe. Tema 13. Chasis: Partes de que se compón. Suspensión. Elementos. Avarías e engrase. Equipo eléctrico: Elementos e descrición dos mesmos. Avarías e engrase. Tema 14. Dirección: Elementos. Avarías e engraxe. Freos: Elementos. Clases de avarías. Engraxe. Tema 15. Inxectores. Bomba de distribuidor rotativo. Avarías e as súas solucións imputables ao sistema de alimentación. Tema 16. Bomba elevadora de combustible. Filtro de combustible. Filtro de aire. Compresor. Tema 17. Diagnose mecánica. Detección de avarías. Procedemento. Planimetría a utilizar por un Oficial e interpretación de Planos. Tema 18. Hidráulica e neumática. Conceptos básicos. Compoñentes dunha instalación e as súas características. pneumáticos e electroneumáticos básicos. Comprensores. Filtros. Medidas de seguridade. Tema 19. Protección ambiental. Impactos ambientais asociados aos traballos de condutor. Recollida e selección de residuos. Almacenamento e retirada de residuos Tema 20. Prevención de riscos laborais específica do oficial condutor. Riscos e factores de risco inherentes ao traballo. Medios de prevención. Prevención e protección colectiva. Equipos de protección individual ou EPI’s. Sinalización nas labores de mecánica. Normalización dos sinais.